Public procurement notice: Contract Notice
Published: 2023-07-24
Buyer: Médiaszolgáltatás - támogató és Vagyonkezelő Alap
Country: HU
Contract type: Services
Procedure: Open procedure
CPV classification: 64200000 | 64210000 | 72318000: Data transmission services
Submission deadline: 2023-08-22
Award criteria: The most economic tender

Technical requirements: A közbeszerzési eljárás célja, hogy az Ajánlatkérő egységesen új vezetékes hang- és képátviteli alkalmi műsorvonalakat vegyen igénybe az új keretszerződéses feltételek szerint, magában foglalva az adatátviteli (DSL, bérelt vonal, stb.), illetve kifejezetten műsorátvitelre szolgáló (SD/HD-SDI) vonalakat (szolgáltatási keretszerződés).
Magyarország_1037_Budapest_Kunigunda_útja_64._(Megrendelő központi ügyintézési helye) valamint a közbeszerzési dokumentumokban meghatározott egyéb belföldi és külföldi helyszínek, illetőleg a Megrendelő igénye szerint az ország bármely területe.
A közbeszerzési eljárás célja Ajánlatkérő (Médiaszolgáltató-támogató és Vagyonkezelő Alap, MTVA, a továbbiakban: Ajánlatkérő) elvárásainak megfelelő költséghatékony tarifarendszerrel működő vezetékes távközlési szolgáltató kiválasztása, amely zökkenőmentesen biztosítja Ajánlatkérő számára a működéséhez szükséges, alábbiakban leírt paraméterekkel rendelkező vezetékes szolgáltatásokat.
Ajánlatkérő hagyományos PSTN (ISDN vagy analóg alapú), bérelt vonali vagy IP alapú, analóg vagy AES/EBU felületen átadandó hang, valamint adathálózati kapcsolatok (DSL, bérelt vonal, egyéb) szolgáltatásokra kéri az Ajánlatot. A szolgáltatás minden esetben alkalmi vonalakat, illetve azok kiépítését tartalmazza.
Ajánlatkérő feladata ellátásához nélkülözhetetlen, hogy a szerződéskötéskor ismeretlen helyszínre, a megrendeléstől számított rövid időn belül telepített szolgáltatásokat vegyen igénybe egy előre meghatározott időtartamon (néhány órán, napon, héten) keresztül. Ez jellemzően sport-, politikai-, kulturális-, valamint olyan akár váratlan események közvetítése, amelyről Ajánlatkérőnek tájékoztatási kötelezettsége van, avagy műsorához elengedhetetlenül szükséges.
Ajánlattevőnek ezen szolgáltatást Magyarország területén bárhol biztosítania kell tudni, akár alvállalkozók igénybevételével úgy, hogy a vállalt határidőn belül, az igényelt csatlakozást biztosítja a helyszínen, és a vonalra helyezett hang-, adat-, vagy képjelet Ajánlatkérő központi telephelyén - vagy eseti jelleggel másik végponton - adja át Ajánlatkérőnek.
Ajánlattevőnek továbbá biztosítania kell tudni, hogy az ország határain kívülről is partnerszolgáltatókon keresztül képes alkalmi vonalak biztosítására úgy, hogy az alkalmi vonal országon kívül eső végén bejátszott jel az Ajánlatkérő központi telephelyén kerül átadásra. Ezen szolgáltatások díja az ajánlatban megadottól eltérhet (maximum 25%-ban) a helyszíntől függően, így ezek nem képezik a TCO értékelés alapját. Ezek a szolgáltatások egyedi ajánlatkérést követő megrendelés alapján valósulnak meg.
Ezen kívül ajánlatkérő a központi telephelyén kér 4 db állandó ISDN2 végpontot, az alkalmi végpontokkal való zökkenőmentes kapcsolattartás érdekében. Ezen végpontokat Ajánlattevő a szerződés teljes időtartama alatt állandó jelleggel üzemeltetni köteles.
A szerződéskötés után várhatóan a 3. mellékletben található mennyiségű és típusú kiépítést fog az Ajánlatkérő igénybe venni (ez a kiértékelési modell alapja). Ajánlatkérő jelzett melléklet szerinti mennyiség tekintetében a keretösszeg 70%-ig vállal lehívási kötelezettséget.
Egy megrendelt kapcsolatnak minősül egyetlen kétirányú (oda-vissza) összeköttetést biztosító csatlakozás, hozzáférés, jelátvitel kiépítése, amely szolgáltatás igénybevételének hossza nem haladja meg az üzembe helyezésétől számított 24 órát. Ezt meghaladó idejű szolgáltatás esetén minden megkezdett újabb 24 óra 0,2 db mennyiségű megrendelt kapcsolatnak minősül. Így például egy 6 napig üzemelő kapcsolat 1 + 5 × 0,2 = 2 db megrendelt kapcsolatként számítandó. Ajánlattevő ajánlatot az első nap díjára adhat be, a további napok díjazása automatikusan a fenti szorzóval kerül kiszámításra.
Ajánlattevőnek az alkalmi kapcsolatokon bejátszott jeleket Ajánlatkérő központi telephelyén, vagy a megrendelésben megadott más végponton kell átadnia. A megrendelt kapcsolatok mennyiségét nem befolyásolja a végpont lokációja, de Ajánlattevő eltérő árat adhat meg a fent megnevezett két különböző esetre. Az Ajánlatkérő központi telephelyén történő átadáshoz a szükséges mennyiségű és típusú állandó kapcsolatot kell létesítenie Ajánlatkérő központi telephelye, valamint saját rendezője között. Ajánlatkérő becslései alapján az ehhez szükséges csatlakozások, amelyeket azonban a tényleges igényekhez megfelelően kell kiépíteni, és biztosítani:
- 16 egyidejű monó (vagy 8 sztereó) hangcsatorna, AES/EBU XLR csatlakozási felülettel a központi telephelyén
A beadó hálózatnak igény szerint dinamikusan bővíthetőnek kell lennie. A bővítés költsége az alapárral és szolgáltatással egyenes arányban változik.
Ajánlattevőnek az Ajánlathoz csatolnia kell a szolgáltatás biztosításához szükséges, az Ajánlatkérő telephelyén elhelyezendő eszközök listáját. Ajánlatkérő biztosítja ezen eszközök biztonságát (őrzését), megfelelő tápellátását, valamint elhelyezésükhöz megfelelő hőmérsékletű helységet.
A hangátvitelre az Ajánlatkérő elfogadja a HD-SDI adatátvitelt is, amennyiben a szolgáltató oldalán történik a deembeddálás és embeddálás.

Eligibility requirements: Az eljárásban nem lehet ajánlattevő, alvállalkozó, és nem vehet részt alkalmasság igazolásában olyan gazdasági szereplő, akivel szemben a Kbt. 62. § (1)-(2) bekezdéseiben foglalt kizáró okok bármelyike fennáll. A Kbt. 74. § (1) bekezdése alapján az ajánlatkérő kizárja az eljárásból azt az ajánlattevőt, alvállalkozót vagy az alkalmasság igazolásában részt vevő szervezetet, aki a kizáró okok hatálya alá tartozik; vagy részéről a kizáró ok az eljárás során következett be. Az ajánlatkérő felhívja a figyelmet a Kbt. 64. § (1) és (2) bekezdése szerinti öntisztázás lehetőségére. Az ajánlattevőnek a kizáró okok fenn nem állását a 321/2015. (X. 30.) Korm. rendelet (a továbbiakban: Korm. rendelet) 1. § (1)-(5) és (7) bekezdése, 2. § (1) és (4) bekezdése, 3. §, 4. § (1), (3) és (4) bekezdése, 6-8. §-ai és 10. §-a, valamint a 12-16. §-ai szerint kell igazolnia, ennek során: - a Korm. rendelet 1. § (1) bekezdése alapján valamennyi ajánlattevőnek az ajánlatában ajánlatának benyújtásakor a Korm. rendelet II. Fejezetének megfelelően, az egységes európai közbeszerzési dokumentum (továbbiakban: EEKD) benyújtásával kell előzetesen igazolnia, hogy nem tartozik az előírt kizáró okok hatálya alá, - majd a Kbt. 69. § (4) bekezdése szerinti vizsgálat során - az ajánlatkérő felhívására - az ajánlattevőnek a kizáró okok fenn nem állásáról a Korm. rendelet 8. §-a és 10. §-a szerint kell nyilatkozatokat, illetve igazolásokat benyújtania. Ajánlatkérő az igazolások benyújtására kötelezett ajánlattevő ajánlata vonatkozásában ellenőrzi a 69. § (11) bekezdés szerinti adatbázisok adatait. Ajánlatkérő felhívja a figyelmet a Kbt. 69. § (5)-(7) és (9)-(11a), (13)-(14) bekezdésében foglaltakra. Közös ajánlattétel esetén a közös ajánlattevők mindegyike külön egységes európai közbeszerzési dokumentumot köteles kitölteni, továbbá ha az ajánlattevő az előírt alkalmassági követelményeknek más szervezet vagy személy kapacitásaira támaszkodva kíván megfelelni, az érintett szervezetek vagy személyek mindegyike által külön egységes európai közbeszerzési dokumentumot is ki kell tölteni azzal, hogy a közös ajánlattevők és a kapacitást nyújtó szervezet képviseletében az elektronikus formanyomtatványt az ajánlatot benyújtó gazdasági szereplő nyújtja be . Az egységes európai közbeszerzési dokumentumo(ka)t a Korm. rendelet 3-7. §-ai szerint kitöltve, az Elektronikus Közbeszerzési Rendszerben (a továbbiakban: EKR) kell csatolni az ajánlathoz. A Kbt. 67. § (4) bekezdése alapján minden ajánlattevőnek nyilatkoznia kell az ajánlatában, hogy a szerződés teljesítéséhez nem vesz igénybe a Kbt. 62. § (1) és (2) bekezdése szerinti kizáró okok hatálya alá eső alvállalkozót. Ajánlattevőnek az ajánlatában nyilatkoznia kell arról is, hogy tekintetében van-e folyamatban változásbejegyzési eljárás. Folyamatban lévő változásbejegyzési eljárás esetében az ajánlattevő köteles csatolni a cégbírósághoz benyújtott változásbejegyzési kérelmet és az annak érkezéséről a cégbíróság által megküldött igazolást [Korm. rendelet 13. §]. A folyamatban lévő változásbejegyzési eljárásról nemleges tartalommal is nyilatkozni szükséges. Az ajánlattevőnek az ajánlatában nyilatkoznia kell arról, hogy ajánlata tekintetében fennáll-e az ukrajnai helyzetet destabilizáló orosz intézkedések miatt hozott korlátozó intézkedésekről szóló, 2014. július 31-i 833/2014/EU tanácsi rendelet 5k. cikk (1) bekezdésében meghatározott, a közbeszerzési vagy koncessziós szerződés odaítélésére vonatkozó tilalom [Korm. rendelet 1. § (9) bekezdés].